Държавен вестник, бр. 7, 2013 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  7
(4) При преминаване в тържествен марш 
в командирския люк (в десния преден ъгъл 
на десантното отделение, каросерията) на 
машината стои прав: 
1. на прегледа на ротата – командирът на 
ротата, командирите на взводове и на машини; 
2. на прегледа на батальона – командирът 
на батальона и командирите на роти;
3. на прегледа на бригадата (базата, пол­
ка) – командирът на бригадата (базата, полка), 
командирите на батальони и командирите 
на роти. 
(5) При преминаване на автомобили ко­
мандирите на формированията може да се 
намират до шофьора на машината.
Чл. 251. (1) Преминаването в тържест­
вен марш започва по командата (сигнала) 
„МАРШ!“ (приложение № 1). Всички машини 
започват движението едновременно в строя, 
в който са били на място, или се престро­
яват по команда (сигнал) на командира, като 
вземат в движение установените дистанции и 
интервали. Ако дистанциите между машините 
не са повече от 10 м, машините се движат по 
ред, като набират установените дистанции, а 
при преминаване в две и повече колони – в 
интервалите.
(2) На два-три линейни до началника, който 
извършва прегледа, командирите, които се 
намират в командирския люк (в десния преден 
ъгъл на десантното отделение, каросерията, 
в кабината) на машините, поставят дясната 
ръка до шапката и едновременно обръщат 
глава към началника. Останалите военнослу­
жещи постъпват както е указано в чл. 227. 
При това автоматите, ако са в положение „на 
гърди“, се придържат с лявата ръка за ложата 
и полуложата. 
(3) След задминаването на началника, 
на разстояние един линеен, командирите на 
формирования свалят ръката от шапката и 
обръщат глава направо, а останалите военно­
служещи заемат положение „свободно“.
Чл. 252. (1) Бойното знаме на формирова­
нието преди преминаване в тържествен марш 
се поставя развято в горния люк (десантното 
отделение, каросерията) на машината на ко­
мандира на формированието.
(2) При преминаването знаменосецът и 
асистентите остават в положение „мирно“ и 
не обръщат глава към началника.
(3) Асистентите, въоръжени с автомати, 
трябва да ги държат в положение „на гърди“ 
и да ги придържат с лявата ръка за ложата 
и полуложата.
Раздел VII
Строеви преглед с изпитване на личния състав
Чл. 253. (1) Строевият преглед започва с 
проверка на присъствието на личния състав, 
външния вид на военнослужещите, състояни­
ето на снаряжението и въоръжението.
(2) Командирите на формирования предста­
вят на изпитващия Строева записка съгласно 
приложение № 11. 
(3) Проверява се степента на индивиду­
алните строеви навици и умения на военно­
служещите, както и строевото сглобяване на 
военното формирование. 
(4) По решение на началника, който извърш­
ва строевия преглед, може да се проведе изпит 
по строева подготовка, както и заслушване 
на военнослужещите.
(5) При заслушването военнослужещите 
задължително се разделят по звания и длъж­
ности на строевия плац или в подходящи 
помещения. 
(6) Изпитът по строева подготовка, както 
и заслушване на военнослужещите може да 
се проведат и при извършване на друг вид 
проверки, ако тези мероприятия бъдат пла­
нирани и утвърдени.
Чл. 254. При извършване на строеви преглед 
на машини освен мероприятията по чл. 249 
се прави проверка на наличността и състо­
янието на въоръжението, бойната и другата 
техника, както и степента на подготовка на 
личния състав.
Г л а в а  ч е т и р и н а д е с е т а
СТРОЙ И СТРОЕВИ ДЕЙСТВИЯ НА 
ВОЕНЕН ДУХОВ ОРКЕСТЪР
Раздел I
Строяване на военния духов оркестър
Чл. 255. Военният духов оркестър, когато 
е без музикалните инструменти, изпълнява 
всички строеви хватки и действия, посочени 
в този устав.
Чл. 256. (1) При построяване на военното 
формирование в разгънат строй оркестърът 
се строява вляво от щаба на формированието 
съгласно фиг. 58.
(2) При построяване на военното формиро­
вание в походен строй оркестърът се строява 
след щаба на формированието съгласно фиг. 59.
(3) При провеждане на ритуали (церемонии) 
с участието на войски оркестърът се строява 
на десния фланг на строя.
Чл. 257. Интервалите и дистанциите в 
строя на оркестъра са такива, че да осигуряват 
свиренето на оркестрантите, без да си пречат.
Чл. 258. В строя оркестрантите държат 
инструментите в дясната ръка.
Чл. 259. (1) За свирене и прекратяването 
му инструментите винаги се вдигат и свалят 
по команда (сигнал на диригента).
(2) Сигналите за свирене със сигнална 
тръба и биене на барабан са посочени в при­
ложение № 12.
Чл. 260. Диригентът подава различните 
команди и сигнали в съответствие с указани­
ята на старшия командир или по негов знак.
Чл. 261. (1) Положението на диригента е 
с лице към оркестъра.